***Obrazec št. 2***

**IZJAVA PRIJAVITELJA O IZPOLNJEVANJU IN SPREJEMANJU RAZPISNIH POGOJEV**

Prijavitelj ….………….…….…………………………………………..……………………………………………...

Odgovorna oseba (ime in priimek ter naziv) ……………………………………………………………………….

Izjavljamo, da smo seznanjeni z vsebino Javnega razpisa za sofinanciranje vlaganj v nastanitveno turistično ponudbo za dvig dodane vrednosti turizma in razpisno dokumentacijo ter **v celoti** sprejemamo pogoje, merila in ostala določila iz razpisne dokumentacije. Potrjujemo, da je vsebinski, terminski in finančni načrt investicije izvedljiv ter prijavljeni kazalniki dosegljivi ter, da je investicijo mogoče izvesti v skladu z roki v javnem razpisu. **S podpisom izjave podpisujemo vlogo kot celoto.**

**Pod materialno in kazensko odgovornostjo izjavljamo, da so podatki, podani v vlogi, resnični** (ne vsebujejo lažnih ali zavajajočih podatkov ter netočnih in nepopolnih podatkov), **ter da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo popolno odgovornost.**

Izjavljamo, da:

|  |  |
| --- | --- |
| izpolnjujemo pogoje glede velikosti, upravičenosti in opravljanja dejavnosti ter ostalih pogojev, ki so navedeni v tč. 4 in v tč. 5. javnega razpisa | [ ] DA |
| na dan oddaje vloge imamo sedež / poslovno enoto / podružnico na območju Republike Slovenije | [ ] DA |
| (izpolniti v primeru, da je prijavitelj podjetje s sedežem v katerikoli drugi državi članici Evropske unije) bomo najkasneje do dne oddaje vloge na javni razpis ustanovili podjetje (podružnico ali hčerinsko podjetje) v Republiki Sloveniji in to dokazali z izpiskom iz Sodnega registra | [ ] DA |
| na dan oddaje vloge nimamo neporavnanih zapadlih finančnih obveznosti v višini 50,00 eurov ali več do ministrstva oz. njegovih izvajalskih institucij: Slovenskega podjetniškega sklada, Javne agencije Republike Slovenije za spodbujanje podjetništva, internacionalizacije, tujih investicij in tehnologije in Slovenskega regionalno razvojnega sklada, pri čemer neporavnane obveznosti izhajajo iz naslova pogodb o sofinanciranju iz javnih sredstev in so bile kot neporavnane in zapadle spoznane v pravnomočni odločbi pristojnega organa | [ ] DA |
| v obdobju zadnjega leta, šteto za nazaj od dne oddaje vloge, nimamo neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50,00 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje pogojev tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge | [ ] DA |
| zoper nas na dan oddaje vloge ne tečejo postopki zaradi insolventnosti oz. ni v postopku prisilnega prenehanja v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr. in 196/21 – odl. US) ali s posli prijavitelja iz drugih razlogov ne upravlja sodišče ali ni opustil svoje poslovne dejavnosti | [ ] DA |
| ne prejemamo ali nismo v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in nismo podjetje v težavah skladno z 18. točko 2. člena Uredbe GBER (navedeno ne velja za podjetja, ki 31. decembra 2019 niso bila v težavah, a so v obdobju od 1. januarja 2020 do 31. decembra 2021 postala podjetja v težavah) | [ ] DA |
| zoper nas ni podana prepoved poslovanja v razmerju do ministrstva v obsegu, kot izhaja iz 35. in 36. člena ter drugih relevantnih členov ZIntPK | [ ] DA |
| nismo v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti | [ ] DA |
| za iste že povrnjene upravičene stroške in aktivnosti, ki so predmet sofinanciranja v tem razpisu nismo in ne bomo pridobili sredstev iz drugih javnih virov (sredstev evropskega, državnega ali lokalnega proračuna) oz. upoštevamo prepoved dvojnega financiranja | [ ] DA |
| dejanski lastnik(i) podjetja v skladu z 19. členom Zakona o preprečevanju pranja denarja in financiranja terorizma (Uradni list RS, št. 68/16, 81/19, 91/20 in 2/21 – popr.) ni(so) vpleten(i) v postopke pranja denarja in financiranja terorizma. Prijavitelj je skladno z navedenim zakonom zavezan k vpisu podatkov v Register dejanskih lastnikov (v nadaljevanju: Register), ki ga vodi Agencija Republike Slovenije za javnopravne evidence in storitve (v nadaljevanju: AJPES) | [ ] DA |
| bomo upoštevati pravilo kumulacije državnih pomoči - skupna višina državne pomoči za investicijo v zvezi z istimi upravičenimi stroški ne sme presegati največje intenzivnosti pomoči ali zneska državne pomoči, kot jih določajo sheme državnih pomoči, po katerih se izvaja predmetni javni razpis | [ ] DA |
| nimamo neporavnanega vračila preveč izplačane pomoči po pravilu *de minimis* ali državne pomoči na podlagi predhodnega poziva ministrstva, pristojnega za finance | [ ] DA |
| je investicija skladna z namenom, cilji in s predmetom javnega razpisa | [ ] DA |
| se investicija še ni začela izvajati pred oddajo vloge na javni razpis (vsi dogodki, povezani z izvedbo investicije kot so npr. zavezujoče naročilo, podpis/sklenitev pogodbe, predplačila, are, izdaja avansnih računov, izdaja računov, se lahko vršijo šele po datumu oddaje vloge na ta razpis), pri čemer priprava projektne dokumentacije ne šteje za začetek izvajanja investicije | [ ] DA |
| se bo investicija, ki je predmet prijave na razpis, mora biti zaključena najkasneje do 30. 6. 2026 | [ ] DA |
| načrtovana vrednost investicije (vsota upravičenih in neupravičenih stroškov) znaša najmanj 300.000,00 EUR | [ ] DA |
| višina sofinanciranja upravičenih stroškov investicije ne presega deleža pomoči, ki je skladen z relevantno shemo državnih ali *de minimis* pomoči | [ ] DA |
| da načrtovana višina sofinanciranja upravičenih stroškov znaša največ 1.100.000,00 EUR za popolne prenove oz. rekonstrukcije (sklop 1) ter 1.800.000,00 EUR za novogradnje (sklop 2) | [ ] DA |
| imamo, upoštevajoč pričakovana sredstva iz naslova tega javnega razpisa, v celoti zagotovljena sredstva za zaprtje finančne konstrukcije oz. zagotovljene vire za izvedbo celotne investicije | [ ] DA |
| smo seznanjeni z možnimi posledicami, ki bi nastale ob ugotovitvi dvojnega financiranja posamezne investicije, neupoštevanja veljavne zakonodaje ali navodil v vseh postopkih izvajanja investicije, kot so na primer vračilo vseh že izplačanih sredstev s pripadajočimi obrestmi | [ ] DA |
| vloga vsebuje terminski plan z razdelanimi aktivnostmi za izvedbo investiciji | [ ] DA |
| da je vlogi priložena investicijska dokumentacija, ki je izdelana v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) | [ ] DA |
| skupna višina državne pomoči za investicijo v zvezi z istimi upravičenimi stroški ne sme presegati največje intenzivnosti pomoči ali zneska državne pomoči, kot jih določajo sheme državnih pomoči, po katerih se izvaja predmetni javni razpis | [ ] DA |
| bo na področju državnih pomoči, kjer gre za nakup osnovnih sredstev, investicija izpolnjuje vse zahteve iz točke 4 in točke 11.2 javnega razpisa oz. razpisne dokumentacije | [ ] DA |
| če se za investicijo predvideva koriščenje sredstev iz regionalne sheme državne pomoči, so upoštevana vsa določila iz točke 10.1.1 javnega razpisa oz. razpisne dokumentacije, in če se za investicijo predvideva koriščenje sredstev iz sheme MSP, so upoštevana vsa določila iz točke 10.1.2 javnega razpisa oz. razpisne dokumentacije, in če se za investicijo predvideva koriščenje sredstev iz sheme *de minimis*, so upoštevana vsa določila iz točke 10.1.3 javnega razpisa oz. razpisne dokumentacije, vključno z omejitvijo višine pomoči | [ ] DA |
| je v okviru investicije vsaj 50 % upravičenih stroškov investicije namenjenih ukrepom za doseganje višje energetske učinkovitosti | [ ] DA |
| bo investicija izvedena v skladu z načelom »Do No Significant Harm« oz. »načelom, da se ne škoduje bistveno« okoljskim ciljem Evropske unije (načelo DNSH) in skladno s Tehničnimi smernicami za uporabo »načela, da se ne škoduje bistveno« v skladu z Uredbo o vzpostavitvi mehanizma za okrevanje in odpornost  | [ ] DA |
| je investicija skladna s predpisi s področja ohranjanja narave, varstva okolja in voda, upoštevati mora pogoje zavarovanega območja Natura 2000 in drugega varovanega območja, v kolikor se investicija nahaja na tem območju | [ ] DA |
| bo nastanitveni obrat ob zaključku investicije pridobil ekološki znak za nastanitvene obrate (v kolikor so znotraj investicije med upravičene stroške vključeni tudi stroški, vezani na gostinski prehrambni obrat, mora tudi obrat pridobiti ekološki znak za gostinske obrate) ter pridobljeni znak nadgradil s pridobitvijo znaka Slovenia Green v okviru Zelene sheme slovenskega turizma. Ekološki znaki bodo pridobljeni najkasneje v roku dveh let po zaključku investicije ter ohranjeni ves čas spremljanja investicije | [ ] DA |
| bodo vsi nastanitveni obrati, vključno z nastanitvenimi enotami (sobe in/oz. apartmaji in/oz. druge enote), ki so predmet prijave na javni razpis, po zaključeni investiciji obratovali skozi celo leto oz. najmanj 10 mesecev na leto | [ ] DA |
| (izpolniti v primeru, da se prijavitelj prijavlja na javni razpis z investicijo v glamping) se za investicije v prenovo ali rekonstrukcijo ali novogradnjo glampingov za namen tega razpisa upoštevajo standardi, določeni s pogoji, navedenimi v javnem razpisu | [ ] DA |
| bo nastanitveni obrat oblikoval vsaj eno 5-zvezdično doživetje (ali s svojim produktom biti del 5-zvezdičnega doživetja drugega nosilca) in se v roku enega leta od zaključka investicije prijavil na odprti poziv Slovenske turistične organizacije za 5-zvezdična doživetja | [ ] DA |
| investicija vključuje elemente digitalizacije, in sicer najmanj v obliki javno dostopne digitalne predstavitve ponudbe investicije ter vključenosti v najmanj en digitalni rezervacijski in prodajni sistem z zagotavljanjem digitalnega informiranja gostov o ponudbi s strani ponudnika | [ ] DA |
| investicija vključuje program usposabljanja in izobraževanja za vodje in zaposlene pri prijavitelju | [ ] DA |
| investicija v delu stroškov, ki se nanašajo na stroške po shemi *de minimis* (stroški investicij v opredmetena osnovna sredstva, vezana zgolj na nakup in vgradnjo naprav za proizvodnjo električne energije iz obnovljivih virov energije in stroški storitev zunanjih izvajalcev) in se sofinancira po pravilu *de minimis*, ne bo presegla skupni znesek pomoči, dodeljen enotnemu podjetju[[1]](#footnote-1), in sicer 200.000,00 EUR *de minimis* pomoči v katerem koli obdobju zadnjih treh poslovnih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (pri skupnem znesku pomoči *de minimis* se upošteva tudi predvideno sofinanciranje po tem razpisu) oz. 100.000,00 EUR za enotna podjetja, ki delujejo v komercialnem cestnem tovornem prometu, pri čemer se ne sme uporabljati za nabavo vozil za cestni prevoz tovora. | [ ] DA |
| bo investicija izvedena skladno z GZ-1 in PURES-3, pri čemer se kazalniki energijske učinkovitosti določajo po računski metodi, ki je določena v PURES-3 | [ ] DA |
| bomo iz lastnih sredstev zagotovili sredstva v višini najmanj 25 % celotnih upravičenih stroškov investicije | [ ] DA |
| je investicija skladna z dodatnimi posebnimi pogoji za investicijo iz. tč. 6.2.1 javnega razpisa in razpisne dokumentacije | [ ] DA |
| (izpolniti v primeru, da Izkaz o energijskih lastnostih stavbe, kot del projektne dokumentacije za izvedbo gradnje (PZI), izdelan skladno z 19. členom PURES-3, ni predložen ob oddaji vloge)bomo Izkaz o energijskih lastnostih stavbe, kot del projektne dokumentacije za izvedbo gradnje (PZI), izdelan skladno z 19. členom PURES-3, predložili najkasneje v roku desetih (10) mesecev po prejemu sklepa o izboru oz. najkasneje do predložitve prvega zahtevka za izplačilo | [ ]  DA |
| imamo nepremičnino v svoji lasti, oz. imamo služnostno oz. stavbno pravico na nepremičnini še najmanj pet (5) let po zaključku investicije v primeru velikih podjetij oz. najmanj tri (3) leta v primeru MSP *V kolikor prijavitelj tega ne izpolnjuje, mora k vlogi priložiti overjeno pogodbo o najemu, koncesijsko pogodbo, sklenjeno med prijaviteljem in lastnikom nepremičnine, vse s trajanjem še najmanj pet (5) let po zaključku investicije v primeru velikih podjetij oz. najmanj tri (3) leta v primeru MSP. V primeru, da ima prijavitelj služnostno ali stavbno pravico na nepremičnini, mora predložiti tudi pogodbo o ustanovitvi služnosti oz. pogodbo o ustanovitvi stavbne pravice. V kolikor iz dokumentov, navedenih v tem odstavku, ni razvidno, da se lastnik oz. solastnik strinja z načrtovanimi aktivnostmi, mora prijavitelj k vlogi priložiti tudi overjeno soglasje (notarsko ali s strani upravne enote) lastnika oz. solastnika.*  | [ ] DA |
| imamo kot prijavitelj pravico graditi in posegati v prostor v skladu z veljavno gradbeno zakonodajo, pri čemer:* pravnomočno gradbeno dovoljenje prilagamo k vlogi na javni razpis[[2]](#footnote-2)

Gradbeno dovoljenje št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_, pravnomočno z dnem \_\_\_\_\_\_\_\_\_\_\_\_ *(vpišite)** ga bomo pridobili in predložili ministrstvu najkasneje v roku desetih (10) mesecev po prejemu sklepa o izboru, vendar hkrati najkasneje do predložitve prvega zahtevka za izplačilo
* gradbeno dovoljenje NI potrebno[[3]](#footnote-3)
 | [ ] DA[ ] DA[ ] DA |
| bomo uporabno dovoljenje pridobili in predložili ob zaključku investicije, vendar hkrati najkasneje do zadnjega zahtevka za izplačilo, če se v skladu z veljavno zakonodajo zahteva njegova pridobitev | [ ] DA |
| nismo podjetje v javni lasti. Za podjetje v javni lasti se štejejo podjetja, kjer ima država ali lokalna skupnost 25 % ali več kot 25 % kapitala ali glasovalnih pravic. Lastniški deleži se določajo v skladu z Prilogo I. Uredbe GBER | [ ] DA |
| bomo tekom celotnega izvajanja investicije upoštevali načela gospodarnosti, učinkovitosti in uspešnosti, zagotavljanja konkurence med ponudniki, transparentnosti, enakopravne obravnave ponudnikov in sorazmernosti | [ ] DA |
| nismo kapitalsko ali kakorkoli drugače lastniško, upravljavsko ali sorodstveno povezan z izbranim zunanjim izvajalcem | [ ] DA |
| bom nabavil opremo in/ali storitve, ki sodijo med upravičene stroške, od nepovezanih tretjih oseb, po tržnih pogojih | [ ] DA |
| bomo investicijo (tako upravičene kot neupravičene stroške investicije) vodili na posebnem stroškovnem nosilcu, posebno, ločeno knjigovodsko evidenco stroškov, ki se nanašajo na investicijo pod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vpišite naziv in številko stroškovnega mesta, na katerem bo voden projekt / investicija)* | [ ] DA |
| bomo v obdobju treh (3) let po zaključku investicije v primeru MSP in pet (5) let po zaključku investicije v primeru velikih podjetij najmanj ohranili število delovnih mest oz. število zaposlenih, na osnovi stanja zaposlenih na dan 31. 12. 2021 glede na število opravljenih delovnih ur | [ ] DA |
| bomo z investicijo začeli najkasneje v 10 mesecih od podpisa pogodbe o sofinanciranju | [ ] DA |
| smo seznanjeni z vsebino vseh pravnih podlag, ki so navedene kot podlage javnega razpisa in bomo redno spremljali tudi njihove morebitne spremembe | [ ] DA |
| bomo v primeru izbora ves čas trajanja investicije upoštevali vsa določila javnega razpisa in razpisne dokumentacije ter ministrstvo tekoče obveščali o vsaki spremembi na investicijskem projektu in v organizaciji, ki bi kakorkoli vplivala na spremembo investicije glede na vlogo in na izpolnjevanje pogojev javnega razpisa in razpisne dokumentacije | [ ] DA |
| smo seznanjeni s posledicami, če se ugotovi, da je v postopku potrjevanja investicije ali izvrševanja investicije prišlo do resnih napak, nepravilnosti, goljufije ali kršitve obveznosti | [ ] DA |
| smo seznanjeni s posledicami če se ugotovi, da aktivnosti na investiciji niso bile skladne s pravom Unije in pravom Republike Slovenije | [ ] DA |
| bomo hranili celotno originalno dokumentacijo, vezano na investicijo skladno z zakonodajo Republike Slovenije | [ ] DA |
| bomo nosilnemu organu Ministrstvu za gospodarski razvoj in tehnologijo, zunanjemu organu, ki ga ministrstvo pooblasti za izvajanje nadzora, revizijskemu organu ter drugim slovenskim ter evropskim nadzornim organom, omogočili dostopnost do dokumentacije investicije | [ ] DA |
| se strinjamo z javno objavo podatkov o prijavitelju in investiciji, o odobrenih in izplačanih denarnih sredstvih in da dovoljujemo objavo osnovnih podatkov o investiciji in prejemniku sredstev skladno z zakonom, ki ureja dostop do informacij javnega značaja in zakonom, ki ureja varstvo osebnih podatkov | [ ] DA |
| da dovoljujem ministrstvu zbiranje in obdelavo mojih osebnih podatkov v skladu z razpisno dokumentacijo | [ ] DA |
| bomo v vseh fazah investicije upoštevali enake možnosti v skladu z zakonodajo, ki pokriva področje enakih možnosti | [ ] DA |

S podpisom izjave soglašamo, da lahko Ministrstvo za gospodarski razvoj in tehnologijo zahteva dodatna pojasnila ali dokazila v zvezi z ugotavljanjem verodostojnosti navedenih podatkov v prijavi ter da lahko za potrebe tega javnega razpisa pridobi dokazila glede izpolnjevanja pogojev iz uradnih evidenc.

Za navedene izjave kazensko in materialno odgovarjamo. Zavedamo se, da bo v primeru če bo ugotovljena neresničnost katerekoli izjave kadarkoli tekom izbire ali izvajanja operacije, moral izbrani prijavitelj vrniti vsa prejeta sredstva, skupaj z zamudnimi obrestmi.

|  |  |  |
| --- | --- | --- |
| Kraj in datum: | Žig[[4]](#footnote-4): | Podpis odgovorne osebe prijavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Skladno z Uredbo Komisije 1407/2013/EU se upošteva definicija enotnega podjetja. Enotno podjetje je definirano kot vsa podjetja, ki so med seboj najmanj v enem od naslednjih razmerij:

	1. podjetje ima večino glasovalnih pravic delničarjev ali družbenikov drugega podjetja;
	2. podjetje ima pravico imenovati ali odpoklicati večino članov upravnega, poslovodskega ali nadzornega organa drugega podjetja;
	3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;
	4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.Podjetja, ki so v katerem koli razmerju iz točk (a) do (d) preko enega ali več drugih podjetij, prav tako veljajo za enotno podjetje. [↑](#footnote-ref-1)
2. Kopija pravnomočnega gradbenega dovoljenja mora biti priložena ob vlogi (potrebno paziti na obvezen žig glede pravnomočnosti!). [↑](#footnote-ref-2)
3. V kolikor gradbeno dovoljenje NI potrebno, ustrezno označite in priložite dokazilo Upravne enote s katerim dokazujete, da gradbeno dovoljenje ni potrebno. [↑](#footnote-ref-3)
4. Če prijavitelj ne posluje z žigom, mora izpolniti Obrazec št. 9 [↑](#footnote-ref-4)